钦定古今图书集成/明伦汇编/闺媛典/第076卷 > 马如麒妻陈氏
## 钦定古今图书集成/明伦汇编/闺媛典/第076卷 > 马如麒妻陈氏

按《永平府志》：陈氏，马如麒妻。麒从镇将追剿叛兵，卸
甲中风死。陈闻变，誓以身殉，时年二十五，有子甫四
岁，麒柩停北门外，氏赴柩侧哭三昼夜，目不交睫，食
不进口。姑劝以抚孤，谓姑曰：“若非姑子耶？二十六岁
尚不能事姑以终天年，此茕茕者又何恃焉？”遂弃不
复顾，乘间自缢死。有司以闻，配享贞女祠。